Klaus Riskær Pedersen, der har planer om at stille op til det kommende folketingsvalg, kom i en heftig diskussion med Venstre-politikeren Jan E. Jørgensen, da de i går stod over for hinanden i programmet Debatten på DR2.

Debatten tog udgangspunkt i en af Riskærs mærkesager: Han ønsker, at erhvervslivet skal betale mere i skat og borgeren mindre.

- Vi skal sige til vores erhvervsliv: Det går ikke det her. I er nødt til at tippe lidt mere ind i kassen, sagde Klaus Riskær Pedersen.

Det eneste, jeg skal høre på fra dig og dine kollegaer i Venstre og forskellige fallerede eks-politikere, der sidder på loftsværelser rundt omkring, det er min fortid. Tag og hold jer til politik Klaus Riskær Pedersen

Den udmelding fik dog Jan E. Jørgensen til at skyde tilbage på Riskær:

- Jeg er da først og fremmest glad for, at Klaus synes, at erhvervslivet skal betale noget mere i skat - der kunne du jo begynde med at betale de penge, du skylder, lød det fra Jan E. Jørgensen.

Ifølge Klaus Riskær Pedersens parti-hjemmeside skylder politikeren og erhvervsmanden samlet set omkring 150 millioner kroner til forskellige kreditorer, og han er erklæret insolvent.

Derudover har han ifølge hjemmesiden en personlig skattegæld på 327.587 kroner.

Fra 2008 til 2013 afsonede Klaus Riskær Pedersen fem års fængsel for bedrageri, underslæb og skyldnersvig, og han har to konkurssager bag sig.

Læs også : Klaus Riskær dropper folketingskandidat efter to dage

Hold jer til politik

Kritikken fra Jan E. Jørgensen provokerede Klaus Riskær Pedersen, der sagde, at han generelt føler, at Venstre og andre 'går efter manden og ikke bolden':